Teologická fakulta v Košiciach Katolíckej univerzity v Ružomberku

Teologická fakulta v Košiciach (skr. TF KU) je jedna zo štyroch fakúlt Katolíckej univerzity v Ružomberku. Dekanom fakulty je doc. ThDr. Radoslav Lojan, PhD.
História a súčasnosť fakulty.
Teologická fakulta Katolíckej univerzity v Ružomberku bola založená podľa zákona č. 131/2002 Z. z. o vysokých školách a o zmene a doplnení niektorých zákonov zriaďovacou listinou rektora Katolíckej univerzity v Ružomberku vydanou dňa 1. júla 2003 a dekrétom "Kongregácie pre katolícku výchovu".
Fakulta je súčasťou Katolíckej univerzity v Ružomberku. Právnym základom činnosti fakulty je zákon č. 131/2002 Z. z. o vysokých školách a o zmene a doplnení niektorých zákonov. Z hľadiska kánonického práva sa táto fakulta riadi apoštolskou konštitúciou Jána Pavla II. "Sapientia Christian"a vydanou dňa 15. apríla 1979, a "Ordinationes" "Kongregácie pre katolícku výchovu" z 29. apríla 1979, ktoré sú priložené k samotnej Konštitúcii, a normami Kódexu kanonického práva (kán. 815 - 820 CIC).
Na štúdium na Teologickej fakulte KU bolo v akademickom roku 2019/2020 zapísaných celkovo 459 študentov, z toho na dennú formu 417 a externú formu 42. Najväčší počet študentov sa zapísal na študijné programy sociálna práca (193) a katolícka teológia (84). Z celkového počtu cudzincov (35) študujúcich na Teologickej fakulte v akad. roku 2019/2020 tvoria väčšinu (23) študenti zapísaní na externú formu štúdia III. stupňa, pochádzajúci z Česka (5), Ukrajiny (5), Rakúska (1) a z Poľska (12).
V závere februára 2019 vzniklo na košickej teologickej fakulte "Centrum na ochranu maloletých", ktorého cieľom je príprava a rozvoj programov prevencie pre rôzne pastoračné, vzdelávacie a formačné prostredie v oblasti zneužívania detí a adolescentov. Malo by taktiež podporovať a realizovať interdisciplinárny výskum sexuálneho zneužívania detí a adolescentov. Jeho prvým riaditeľom sa stal Andrej Kačmár.
Pracoviská, ústavy a katedry.
Katedry.
Fakulta má štyri katedry:
Štúdium.
Na bakalárskej a magisterskej úrovni úrovni fakulta ponúka štúdium katolíckej teológie, učiteľstva a sociálnej práce. Na doktorandskom stupni ponúka dva programy: sociálna práca a katolícka teológia.
Každoročne sa vo februári koná deň otvorených dverí. Už po 17-ty krát otvorila Teologická fakulta v Košiciach svoje priestory na "„Deň otvorených dverí“" dňa 4. februára 2020. V čase od 10.00-12.00 hod. pre všetkých záujemcov bola pripravená prehliadka priestorov Teologickej fakulty spojená s prezentáciou študijných programov a rôznych aktivít v átriu a priestoroch TF KU. Najväčší záujem bol o informácie o možnostiach kombinovaného štúdia v odbore sociálna práca, teológia a náuka o rodine a tiež aj možnostiach doplňujúceho pedagogického štúdia, možnostiach ich uplatnenia, ale aj o dištančnú (externú) formu štúdia.
Teologická fakulta v Košiciach poskytuje vzdelávanie v nasledujúcich študijných programoch:
Vedecké časopisy.
V súčasnosti sú na fakulte vydávané dva vedecké časopisy:
Verba Theologica.
Je recenzovaný vedecký časopis založený v roku 2002. Vychádza dvakrát ročne (máj, november). Časopis je od roku 2018 zaradený do indexu "ERIH PLUS" (The European Reference Index for the Humanities and the Social Sciences), do databázy CEJSH (The Central European Journal Of Social Sciences And Humanities) a do databázy "CEEOL" (Central and Eastern European Online Library).
Notitiæ historiæ ecclesiasticæ.
Notitiæ historiæ ecclesiasticæ je vedecký recenzovaný časopis "Inštitútu cirkevných dejín" na Teologickej fakulte, Katolíckej univerzity v Ružomberku, ktorý bol založený v roku 2012 a vychádza pravidelne v printovej podobe.